Փիրս Մորգան

**Փիրս Ստեֆան Փյուգ-Մորգան** (; , ծնված՝ **Օ'Միրա**, ), անգլիացի հեռուստահաղորդավար, լրագրող, գրող և մեդիա անձնավորություն։ Նա իր կարիերան սկսել է 1988 թվականին *[[The Sun]]* թաբլոիդում։ 1994 թվականին՝ 29 տարեկան հասակում, Ռուպերտ Մերդոքը նրան նշանակել է *[[News of the World (թերթ)|News of the World]]*-ի խմբագիր՝ Մորգանին դարձնելով բրիտանական ազգային թերթի ամենաերիտասարդ խմբագիրը ավելի քան կես դարի ընթացքում: 1995 թվականից Մորգանը խմբագրել է *[[Daily Mirror]]*-ը, սակայն 2004 թվականին հեռացվել է աշխատանքից։ 2006-2007 թվականներին եղել է *First News*-ի գլխավոր խմբագիրը: 2014 թվականին Մորգանը դարձել է *MailOnline* կայքի առաջին գլխավոր խմբագիրը ԱՄՆ-ում։ 

Որպես հեռուստահաղորդավար՝ Մորգանը վարել է *[[ITV]]*-ի «Փիրս Մորգանի կյանքի պատմությունները» () թոք-շոուն (2009-2020), ''CNN''-ի «Փիրս Մորգանը այսօր երեկոյան» () թոք-շոուն (2011-2014) և Սյուզաննա Ռիդի հետ միասին վարել է *ITV*-ի «Բարի լույս Բրիտանիա» () հաղորդումը (2015-2021)։ Նա եղել է «Ամերիկան փնտրում է տաղանդներ» () (2006-2011) և «Բրիտանիան փնտրում է տաղանդներ» () (2007-2010) հեռուստատեսային տաղանդների շոուների ժյուրիի անդամ։ 2008 թվականին Մորգանը հաղթել է *The Celebrity Apprentice US*-ը՝ հայտնվելով ԱՄՆ ապագա նախագահ Դոնալդ Թրամփի կողքին։ Նա հաղորդավար էր *TalkTV*-ում (այժմ հայտնի է որպես *Talk*), վարում էր «Փիրս Մորգանը՝ առանց գրաքննության» () ծրագիրը 2022-ից 2024 թվականներին՝ նախքան հեռանալը և շոուի ՅուԹյուբ տեղափոխվելը:    

Մորգանը *Daily Mirror*-ի խմբագիրն էր այն ժամանակահատվածում, երբ թերթը ներգրավվել էր հեռախոսային հակերային սկանդալում: 2011 թվականին Մորգանը հերքել է, որ երբևէ հեռախոս է կոտրել և հայտարարել, որ «որքանով տեղյակ է, ինքը չի հրապարակել հեռախոսի կոտրման արդյունքում ստացված որևէ նյութ»: Հաջորդ տարի նրան քննադատության է ենթարկել Բրայան Լևեսոնը, որը ասել է՝ Մորգանի ցուցմունքում արված մեկնաբանությունները հեռախոսի հաքերային հարձակման մասին «բոլորովին անհամոզիչ են» և «նա գիտեր, որ դա տեղի է ունենում, ընդհանուր առմամբ, մամուլում, և  բավականաչափ շփոթված չէր հանցավոր պահվածքից և պատրաստ էր կատակել այդ մասին»։ *Mirror Group Newspapers*-ի դեմ 2023 թվականի դատական գործի դատավորը գտել է իրական ապացույցներ այն մասին, որ Մորգանը մասնավոր հեռախոսի կոտրման մասին տեղեկացվել է լրագրողից, հեռախոսը կոտրելու մեթոդով կիսվել է լրատվամիջոցների հետ, երբ նրան հարցաքննում էին սենսացիոն ռեպորտաժի մասին, և որ Մորգանը լուրերի բաժանմունքում վերարտադրել է ուրիշի անձնական հեռախոսային հաղորդագրությունը, որը նա ստացել էր մեկ այլ թաբլոիդի խմբագրից:                                                

Մորգանի անկեղծ հայացքները և հակասական մեկնաբանությունները «Բարի լույս Բրիտանիա»-ում բազմիցս հանգեցրել են *[[Ofcom]]*-ի դատական որոշումների կայացմանը: 2021 թվականի մարտին Մորգանն անմիջապես լքեց ծրագիրը ան բանից հետո, երբ քննադատեց Օփրայի հարցազրույցը Մեգանի և Հարրիի հետ։ *Ofcom*-ը հեռուստադիտողներից ստացել է ավելի քան 57,000 բողոք, այդ թվում՝ Սասեքսի դքսուհի Մեգանից ստացված բողոքը. հետագայում *Ofcom*-ը չեղյալ է համարել Մորգանի՝ իրավախախտումներ կատարելու բոլոր մեղադրանքները։

## Վաղ կյանք և կրթություն
Մորգանը ծնվել է Սարեյ կոմսության Ռեյգեյթ քաղաքում 1965 թվականի մարտի 30-ին, Օֆալի կոմսությունից իռլանդացի ատամնաբույժ Վինսենթ Էյմոն Օ'Միրայի և անգլիացի Գաբրիել Ջորջինա Սիբիլի (Օլիվեր) ընտանիքում։ Մորգանը մեծացել է կաթոլիկ հավատքի մեջ։ Նրա ծնվելուց մի քանի ամիս անց ընտանիքը տեղափոխվել է Նյուիք, Արևելյան Սասիքս։

Մորգանի հայրը մահացավ, երբ ինքը տասնմեկամսական էր. նրա մայրը հետագայում ամուսնացել է Գլին Փյուգ-Մորգանի հետ՝ ուելսյան պանդոկի սեփականատեր, որը հետագայում աշխատել է մսի մատակարարման ոլորտում։ Փիրսը վերցրել է իր խորթ հոր ազգանունը։ 7-13 տարեկան հասակում նա հաճախել է Քամնոր Հաուս անկախ նախապատրաստական դպրոցը, այնուհետև Չեյլիի միջնակարգ դպրոցը, Լյուիսի Փրայորի դպրոցը վեցերորդ դասարանցիների համար։ Լոնդոնի Լլոյդսում ինը ամիս աշխատելուց հետո Մորգանը սովորել է լրագրություն Հարլոու քոլեջում, իսկ 1985 թվականին միացել է «Սարեյ և Հարավային Լոնդոն» լրագրային խմբին։

## Անձնական կյանք
Մորգանն ամուսնացել է հիվանդանոցի բաժանմունքի քրոջ՝ Մարիոն Շալոուի հետ 1991 թվականին։ Զույգն ունեցել է երեք որդի։ 2004 թվականին նրանք առանձնացել են, իսկ 2008 թվականին՝ ամուսնալուծվել։ 2010 թվականի հունիսին նա ամուսնացել է իր երկրորդ կնոջ՝ լրագրող Սելիա Ուոլդենի՝ Պահպանողական կուսակցության նախկին պատգամավոր Ջորջ Ուոլդենի դստեր հետ, Օքսֆորդշիրի Սուինբրուք քաղաքում։ Նրանք ունեն մեկ դուստր։ Մորգանը բնակվում է Քենսինգթոնում, Լոնդոն և ունի ևս երկու անշարժ գույք Նյուիքում, Արևելյան Սասեքս և Հոլիվուդում, Լոս Անջելես:

Մորգանը Պրեմիեր լիգայի «Արսենալ» ֆուտբոլային ակումբի երկրպագու է: Նա «Արսենալ»-ի նախկին գլխավոր մարզիչ Արսեն Վենգերի մոլի քննադատն էր և վերջինիս պաշտոնանկ անելու բազմաթիվ կոչեր է արել: 2015 թվականին ի պաշտպանություն Վենգերի՝ «Արսենալ»-ի նախկին դարպասապահ Բոբ Ուիլսոնը Մորգանին անվանել է «անհավատալիորեն պերճաշուք անձնավորություն»։ Երբ 2015 թվականի ապրիլի 26-ին «Արսենալ»-ի կիսապաշտպան Աարոն Ռեմսին հանդիպել է Մորգանի հետ, Ռեմսին հրաժարվել է սեղմել նրա ձեռքը 2012/13 մրցաշրջանում Մորգանից ստացած քննադատության պատճառով: Մորգանը Ռեմսիին պատասխանել է արհամարհական դիմելով՝ «ի՞նչ էր անունը» ():

1994-ին տված հարցազրույցում Մորգանն իրեն անվանել է Պահպանողական կուսակցության կողմնակից, ասելով՝ որ ինքն «դեռևս, ըստ էության, թորի» է, բայց և այնպես իր հիացմունքն է հայտնել  Լեյբորիստական կուսակցության՝ վերջերս ընտրված առաջնորդ Թոնի Բլեերի նկատմամբ՝ ասելով, որ «նա ռադիկալ չէ, լավ է խոսում և իմաստ ունի»: Մորգանը քվեարկել է Կենդանիների բարեկեցություն կուսակցության () օգտին 2015 թվականի ընդհանուր ընտրություններում՝ կուսակցության բոլոր հիմնական կուսակցությունների առաջնորդների վերաբերյալ իր ցածր կարծիքի պատճառով: Նա դեմ է քվեարկել Բրեքսիթին 2016 թվականի ԵՄ անդամակցության հանրաքվեում, սակայն քվեարկել Է Քենսինգթոնի պահպանողական թեկնածուի օգտին 2019-ի խորհրդարանական ընտրություններում՝ Բորիս Ջոնսոնի՝ հանրաքվեի արդյունքները հարգելու հանձնառության շնորհիվ: Մորգանը նախկինում քվեարկել էր նաև Լեյբորիստական կուսակցության օգտին։

2021 թվականի հուլիսի 24-ին Մորգանը հայտարարել է, որ իր մոտ COVID-19 է զարգացել Եվրո 2020-ի եզրափակչից հետո՝ չնայած լիովին պատվաստված լինելուն։ Նա ավելացրել է, որ ուժեղ ջերմությունը, հազը, դողը և փռշտոցի նոպաները ուժասպառ են արել նրան և ստիպել նրան վախենալու հետագա զարգացումներից։

Մորգանը կաթոլիկ իռլանդացու արմատներ ունի։ Նա հաճախ է խոսում իր կաթոլիկ հավատքի մասին և հավատում է հանդերձյալ կյանքին, բայց չի «գնում խոստովանության, հավանաբար այն պատճառով, որ դա երկար ժամանակ կպահանջեր»։

## Մատենագրություն
* 
* 
* 
* 
* 
* 
* 
* 
* 
* 
* 

## Ծանոթագրություններ

## Արտաքին հղումներ
* 
* 

 
Կատեգորիա:21-րդ դարի լրագրողներ
Կատեգորիա:Անգլիացի լրագրողներ
Կատեգորիա:Բրիտանացի լրագրողներ
Կատեգորիա:Բրիտանացի հաղորդավարներ
Կատեգորիա:Հրապարակախոսներ